section_heading: Novo tisućljeće: Europsko prvenstvo u Turskoj 2001. i Švedskoj 2003.
paragraph_text: Iduće Europsko prvenstvo održano je 2003. godine u Švedskoj. Očekivao se povratak u sam vrh europske košarke, a uslijedilo je novo razočaranje. Minimalni porazi od Grčke i Turske te pobjeda protiv Ukrajine usmjerili su nas na Rusiju u eliminacijskoj fazi. Hrvatska je poražena rezultatom 81:77 iako je veći dio utakmice imala prednost, te su ponovo završili na 11. mjestu.